Yaburina.
3.
Dawudaa bɛtina, a to a gi a dii Abisalomi bun. 
Alatala, n yɛngɛfane bata wuya ayi. E gbegbe bata keli n xili ma! 
E n ma fe falama, e naxa, “Ala mi a malima.” 
Koni, Alatala, i tan nan n ma yɛ masansan wure lefaan na. I binyen fima n ma, e nun xunna kenla. 
N na n xuini tema Alatala ma, a yi n yabi keli a geya sariɲanxini. 
N na n sa, n yi xi, n yi xulun bayo Alatala n kantanma. 
N mi gaxuɛ yaxu wuli wuyaxin yɛɛ ra, naxanye n nabilinxi yiren birin yi. 
Alatala keli! N nakisi, n ma Ala. N yaxune birin dɛɛne bɔnbɔ, i yi muxu ɲaxine ɲinne magira. 
Marakisi Tiin nan Alatala ra! Ala xa a yamaan baraka. 
