Yaburina.
47.
Koraa diine bɛtina, bɛti baane kuntigin xa. 
Ɛ tan, siyane birin xa ɛ yiin bɔnbɔ, ɛ sɔnxɔ, ɛ xuini te sɛwani Ala xa! 
Alatala, Kore Xɔnna Ala magaxu han! Manga gbeen na a ra dunuɲa birin xun na! 
A bata nɔɔn fi en ma siyane xun na, a yamane raso en ma nɔɔn bun. 
A bɔxɔn sugandi nɛn nxu xa, Yaxuba bɔnsɔnne sabatima dɛnaxan yi, a naxanye xanuxi. 
Ala bata dɔxɔ a mangaya gbɛdɛni. Yamaan sɔnxɔma sɛwani, xɔta xuine yi mini Alatala xa. 
Tantun bɛtin ba Ala xa, bɛtine ba han! Tantun bɛtin ba en ma mangan xa, bɛtine ba han! 
Ala nan mangan na dunuɲa birin xun na, ɛ a tantun bɛtini. 
Ala dɔxi a manga gbɛdɛ sariɲanxini, a mangayaan nabama siyane xun na. 
Siyane mangane sama nɛn Iburahimaa Alaa yamaan fari. A tan nan gbee dunuɲa ganle birin na. Ala gbo han! 
