Yaburina.
124.
Ala Batu Banxi yisiga bɛtina, Dawuda gbeena. Xa Alatala mi yi ti en xɔn nun, Isirayila muxune fan xa a fala, e naxa, 
“Xa Alatala mi yi ti en xɔn nun yaxune yi en yɛngɛma waxatin naxan yi,” 
e yi en ɲɛɲɛn gerunma nɛn nun e xɔlɔ en xili ma waxatin naxan yi. 
Nayi, walanna yi sigama en na nɛn nun, fufaan yi en mamin, 
ige xunfan gbeen yi sa en xun ma. 
En barikan bira Alatala xa, a mi tinxi en yaxune yi en ɲan. 
Nxu bata nxu sɔtɔ alo xɔlina a sɔtɔma xɔli suxuna lutin na kii naxan yi. Lutin bata bolon, nxu xɔrɔya! 
En ma maliin kelima Alatala nan yii naxan ariyanna nun dunuɲa daxi. 
